CELEX: C2004/300/101
Language: sk
Date: 2004-12-04 00:00:00
Title: Vec T-415/04: Žaloba podaná dňa 6. októbra 2004: Vittoria Tebaldi a iní proti Komisii Európskych spoločenstiev

4.12.2004   
            
            
               SK
            
            
               Úradný vestník Európskej únie
            
            
               C 300/52
            
         Žaloba podaná dňa 6. októbra 2004: Vittoria Tebaldi a iní proti Komisii Európskych spoločenstiev
   (Vec T-415/04)
   (2004/C 300/101)
   Jazyk konania: francúzština
   Vittoria Tebaldi, bytom Tervuren (Belgicko), Vicente Tejero Gazo, bytom v Sterrebeek (Belgicko), Victor González Martínez, bytom v Bruseli (Belgicko) a Alessandro Giovannetti, bytom v Ernster (Luxembursko), v zastúpení: Gilles Bounéou a Frédéric Frabetti, advokáti, ktorí si zvolili adresu na doručovanie v Luxembursku, podali 6. októbra 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobcovia navrhujú, aby Súd prvého stupňa:
   
               —
            
            
               zrušil zoznam úradníkov povýšených za rok 2003, keďže tento zoznam neobsahuje mená žalobcov, rovnako tiež incidenčne prípravné podklady tohto rozhodnutia;
               subsidiárne,
            
         
               —
            
            
               zrušil rozdelenie bodov na povýšenie v priebehu roka 2003 konkrétne nasledujúce po odporúčaniach výboru pre povýšenie;
            
         
               —
            
            
               rozhodol o výdavkoch účastníkov, odmene právnych zástupcov a trovách konania a zaviazal Komisiu Európskych spoločenstiev k ich náhrade.
            
         Žalobné dôvody a hlavné tvrdenia
   Žalobcovia v tomto konaní napádajú odmietnutie orgánu povereného menovaním povýšiť ich v platovej triede za rok 2003.
   Na podporu svojich tvrdení uvádzajú porušenie:
   
               —
            
            
               článku 45 Služobného poriadku a jeho Všeobecných vykonávacích ustanovení;
            
         
               —
            
            
               administratívneho usmernenia pre „hodnotenie a povyšovanie úradníkov“;
            
         
               —
            
            
               princípov zákazu diskriminácie a zákazu svojvoľného postupu, rovnako ako povinnosti odôvodnenia rozhodnutí;
            
         
               —
            
            
               princípu ochrany legitímnej dôvery;
            
         
               —
            
            
               povinnosti pozornosti;